ดินแดนคัมชัตคา

ดินแดนคัมชัตคา  เป็นเขตการปกครองของประเทศรัสเซีย ก่อตั้งขึ้นเมื่อวันที่ 1 กรกฎาคม ค.ศ. 2007 โดยรวมตัวกันของแคว้นคัมชัตคากับเขตปกครองตนเองกอร์ยักโดยมีการออกเสียงประชามติในวันที่ 23 ตุลาคม ค.ศ. 2005
ดินแดนคัมชัตคามีเนื้อที่ทั้งหมด 472,300 ตารางกิโลเมตร และมีประชากรทั้งหมด 322,079 คนตามข้อมูลจากการสำรวจสำมะโนประชากรเมื่อปี ค.ศ. 2010 โดยมีศูนย์กลางการบริหารคือ ปิตราปัฟลัฟสค์-คัมชัตสกี
ลักษณะทางภูมิศาสตร์.
ดินแดนคัมชัตคาเป็นเขตการปกครองที่อยู่ทางตะวันออกไกลของรัสเซีย ครอบคลุมคาบสมุทรคัมชัตคาและเกาะใกล้เคียง ได้แก่ เกาะคารากินสกีและหมู่เกาะคอมมานเดอร์ พื้นที่ดังกล่าวมีอาณาเขตติดกับทะเลเบริงทางทิศตะวันออก และทะเลโอฮอตสค์ทางทิศตะวันตก โดยมีแนวชายฝั่งรวมกันยาวกว่า 4,000 กิโลเมตร
ภูมิประเทศของคัมชัตคาประกอบด้วยเทือกเขาสำคัญหลายแห่ง เช่น เทือกเขาซเรดินนึย์ (ยาวประมาณ 900 กิโลเมตร), เทือกเขาวอสตอชนึย์ (ยาวประมาณ 600 กิโลเมตร) รวมถึงเทือกเขากอร์ยัก, อูกเลยัต, เวตเวย์, เปนจินสกี, ปึกลิน และโอลูย์ตอร์ เป็นต้น นอกจากนี้ยังมีภูเขาที่มีความสูงโดดเด่น เช่น เขาฮูฟฮอยตุน (2,613 เมตร), เขาเลดยานายา (2,562 เมตร), เขา Acute (2,552 เมตร), เขาชิเชล (2,531 เมตร) และภูเขาไฟตืย์เลเล (2,234 เมตร) ฯลฯ
แม่น้ำสายสำคัญในภูมิภาคนี้ เช่น แม่น้ำวือเวนกา, เปนจีนา, ทาลอฟคา, อาพูคา, คัมชัตคา, อูกเลยัต ฯลฯ
นอกจากนี้ยังมีทะเลสาบน้ำจืดหลายแห่ง เช่น ทะเลสาบคอร์นอตสโกเย, ทาลอฟสโกเยและปาลานสโกเยเป็นต้น ทะเลสาบขนาดเล็กที่สำคัญได้แก่ทะเลสาบฮาลักตืร์สโกเย ที่ซึ่งตั้งอยู่ใกล้เมืองเปตรอฟลาฟลอฟสค์-คัมชัตสกี
แม้ว่าดินคัมชัตคาจะตั้งอยู่บนคาบสมุทรคัมชัตคา แต่ยังมีคาบสมุทรขนาดเล็กอื่น ๆ อยู่ภายในนั้นด้วย ซึ่งรวมถึงคาบสมุทรโอลูย์ตอร์, กาเนวา, อิลปินสกี, โอเซร์นอย, คัมชัตสกี, ชีปุนสกีและคาบสมุทรเยลีสตราโตวา เป็นต้น
บริเวณนี้ยังประกอบด้วยเกาะหลายแห่ง เช่น เกาะเวร์โฮตูรอฟ, คารากินสกี, หมู่เกาะคอมแมนเดอร์, เกาะพตีชือ, เกาะโคนุส, เกาะซุบชาตือ, เกาะรอฟนือ, เกาะโดบราเชนสโกโว, เกาะวโตรอย, เกาะไครนืย์ และเกาะเตรตือ ฯลฯ โดยเรียงจากทิศตะวันตกเฉียงเหนือมายังทิศตะวันออกเฉียงเหนือตามเข็มนาฬิกา โดยถึงแม้ว่าหมู่เกาะคูริลจะอยู่ใกล้เคียงกับดินแดนคัมชัตคา แต่หมู่เกาะคูริลนั้นก็ถูกนับเป็นส่วนหนึ่งของแคว้นซาฮาลิน
ดินแดนคัมชัตคาตั้งอยู่ในเขตวงแหวนแห่งไฟของมหาสมุทรแปซิฟิก ทำให้มีภูเขาไฟหลากหลายขนาดกว่า 300 ลูกตั้งอยู่ โดยมีภูเขาไฟจำนวน 29 ลูกยังคงมีพลังอยู่ หนึ่งในนั้นคือภูเขาไฟคลูย์เชฟสกายา ซึ่งเป็นภูเขาไฟที่สูงที่สุดในทวีปยูเรเชียด้วยความสูงประมาณ 4,750 เมตร 
ภูมิประเทศของคัมชัตคามีลักษณะทางภูมิศาสตร์ที่คล้ายคลึงกับพื้นที่บางส่วนของสกอตแลนด์ แต่มีภูมิอากาศแบบกึ่งอาร์กติก (subarctic) นอกจากนี้ พื้นที่ดังกล่าวยังได้รับอิทธิพลมรสุมจากมหาสมุทรแปซิฟิกมากกว่าภูมิภาคอื่น ๆ ของรัสเซีย
ธรรมชาติ.
พื้นที่ส่วนใหญ่ของคาบสมุทรคัมชัตคาปกคลุมไปด้วยป่าของต้นเบิร์ช ("Betula ermanii") ขณะที่ต้นแอลเดอร์ และสนเขาซีดาร์ ("Pinus pumila") จะพบได้ทั่วไปในพื้นที่สูง ในบริเวณตอนกลางของคาบสมุทร โดยเฉพาะหุบเขาของแม่น้ำคัมชัตคาจะสามารถพบต้นสนผลัดใบอย่างลาร์ช และต้นสนไม่ผลัดใบอย่างสปรูซได้มากมาย ในบริเวณที่ราบน้ำท่วมถึงจะมีไม้หอมพอปลาร์ แอลเดอร์ "Salix arbutifolia" และ "Salix udensis" เติบโตอยู่ทั่วไป อนึ่งไม้พุ่มต่าง ๆ หลายชนิด[ชนิดอะไรบ้าง] ก็สามารถพบได้ทั่วไปในบริเวณนี้ด้วยเช่นกัน
เนื้อที่กว่าร้อยละ 14.5 สงวนไว้เป็นพิเศษเพื่อการอนุรักษ์ธรรมชาติ ในกว่าร้อยละ 14.5 นั้นมีพื้นที่สงวนระดับสหพันธุ์ทั้งหมด 6 แห่ง วนอุทยานระดับภูมิภาคทั้งหมด 4 แห่ง พื้นที่สงวนระดับภูมิภาคทั้งหมด 22 แห่ง อนุสรณ์สถานทางธรรมชาติทั้งหมด 116 แห่ง และพื้นที่สงวนทั่วไปอีกทั้งหมด 4 แห่ง
บนชายฝั่งติดกับมหาสมุทรแปซิฟิกจะมีแหล่งสงวนธรรมชาติโครนอตสกีตั้งอยู่ ซึ่งเป็นพื้นที่สงวนหรืออนุรักษ์ทางธรรมชาติที่สงวนไว้เพื่อการศึกษาวิทยาศาสตร์ธรรมชาติในพื้นที่ชนบทของรัสเซียตะวันออกไกล แหล่งสงวนแห่งนั้นจัดตั้งขึ้นใน ค.ศ. 1934 และมีพื้นที่อยู่ที่ 10,990 ตารางกิโลเมตร แหล่งสงวนแห่งนี้ยังเป็นพื้นที่แอ่งนํ้าพุร้อนแห่งเดียวของประเทศรัสเซีย และมีเทือกเขาต่าง ๆ ที่มีภูเขาไฟหลายลูกตั้งอยู่ ทั้งยังมีและไม่มีพลังงานแล้ว เนื่องจากในพื้นที่นั้นมีสภาพอากาศที่สุดขั้วอยู่บ่อยครั้งและการอยู่ร่วมกันของน้ำพุร้อนและภูเขาไฟ พื้นที่แห่งนั้นได้รับสมญานามว่า "แดนแห่งไฟและน้ำแข็ง" อยู่บ่อยครั้ง
บุคคลที่สามารถเข้าไปยังพื้นที่แห่งนั้นได้ส่วนมากจะเป็นนักวิทยาศาสตร์และนักท่องเที่ยวอีกกว่า 3,000 คนต่อปีที่ต้องเสียค่าใช้จ่ายในการเข้ากว่า 700 เหรียญสหรัฐฯ หรือประมาณ 23,700 บาทไทย เพื่อที่จะได้ท่องเที่ยวทางเฮลิคอปเตอร์ในแหล่งสงวนแห่งนั้นโดยกินระยะเวลายาวทั้งสิ้นเพียงหนึ่งวันเท่านั้น แหล่งสงวนธรรมชาติโครนอตสกีเป็นส่วนหนึ่งของภูเขาไฟแห่งคัมชัตคาที่ตั้งขึ้นให้เป็นมรดกโลกโดยองค์การยูเนสโก
การปกครองส่วนท้องถิ่น.
ดินแดนคัมชัตคาถูกก่อตั้งขึ้นมาเมื่อวันที่ 1 กรกฎาคม คริสต์ศักราช 2007 (พ.ศ. 2550) หลังจากการรวมกันระหว่างแคว้นคัมชัตคาและเขตปกครองตนเองกอร์ยัก
ดินแดนคัมชัตคานั้นสามารถแบ่งการปกครองส่วนท้องถิ่นได้เป็น 11 เขต (район) โดยจะมีทั้งสิ้น 4 เขตอยู่ในเขตพิเศษกอร์ยักหรือกอร์ยาเกีย (Коря́кский о́круг; Корякия)
เศรษฐกิจ.
เศรษฐกิจหลักของดินแดนคัมชัตคาคือการประมงและการป่าไม้ ถ่านหินและวัตถุดิบหลายชนิดในรัสเซียได้ถูกขุดหรือนำเข้ามาจากที่นี่ เนื่องด้วยตำแหน่งทางภูมิศาสตร์ที่ตั้งอยู่ให้เส้นทางเดินเรือหลักหลายสาย คัมชัตคานั้นเป็นศูนย์กลางในการต่อเรือ ซ่อมเรือ และงานอื่น ๆ ที่เกี่ยวข้องกัน อีกประการหนึ่ง คัมชัตคาเป็นหนึ่งในสถานที่ที่มีน้ำมันและแร่ต่าง ๆ อยู่มากมายในรัสเซีย แต่ทว่าแหล่งทรัพยากรณ์เหล่านั้นยังไม่ได้รับการพัฒนามากพอที่จะให้ได้มาซึ่งประสิทธิภาพสูงสุด
ลักษณะทางประชากรศาสตร์.
ดินแดนคัมชัตคามีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง 
ข้อมูลทางสถิติที่สำคัญในปี 2024:
อัตราการเกิดโดยรวม (2024):
เด็ก 1.58 ต่อผู้หญิงหนึ่งคน
การคาดหมายคงชีพ (2021): 
โดยรวม — 68.09 ปี (ผู้ชาย — 63.76 ปี, ผู้หญิง — 72.93 ปี)
องค์ประกอบทางชาติพันธุ์.
ตามข้อมูลเมื่อปี 2021 มีกลุ่มชาติพันธุ์จำนวน 110 กลุ่มที่ได้รับการยอมรับถึงการมีอยู่โดยรัฐบาลรัสเซีย โดยกลุ่มประชากรที่เป็นคนพื้นเมืองนั้นมีอยู่เพียงแค่ร้อยละ 5 ของประชากร
ศาสนา.
<table style="text-align:left; border-collapse:collapse; width:100%;">
<tr style="background:none"><th style="text-align:center;" colspan="5">ศาสนาในดินแดนคัมชัตคาเมื่อปีคริสต์ศักราช 2012 (Sreda Arena Atlas)</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:100px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">คริสตจักรรัสเซียออร์ทอดอกซ์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">31.2%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">นิกายออร์ทอดอกซ์อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.8%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">โปรเตสแตนต์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">0.6%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ศาสนาคริสต์นิกายอื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">5.2%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ศาสนาอิสลาม</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">1.2%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ความเชื่อดั้งเดิมของชาวสลาฟและชนพื้นเมือง</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">2.4%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มีธรรมในใจแต่ไม่นับถือศาสนา (SBNR)</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">22.8%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อเทวนิยมและไม่มีศาสนา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">21.0%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ และยังไม่มีการบันทึก</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">14.8%</td>
</tr>
</table>
ตามข้อมูลสำรวจเมื่อปีคริสต์ศักราช 2012 ประชากรของดินแดนคัมชัตคานั้นนับถือศาสนาคริสต์นิกายรัสเซียออร์ทอดอกซ์คิดเป็นร้อยละ 31.2 ร้อยละ 4.4 ของประชากรคือคริสต์ศาสนิกชนที่ไม่มีนิกาย ร้อยละ 0.8 คือผู้ที่อยู่ในนิกายออร์ทอดอกซ์อื่น ๆ ที่ไม่ใช่รัสเซียออร์ทอดอกซ์ ร้อยละ 2 ของประชากรมีความเชื่อดั้งเดิมของชาวสลาฟหรือลัทธิแชแมนของภูมิภาคไซบีเรีย ร้อยละ 1.2 นับถือศาสนาอิสลาม ร้อยละ 0.6 นับถือศาสนาคริสต์นิกายโปรเตสแตนต์ และร้อยละ 0.4 นับถือศาสนาพราหมณ์ฮินดู อนึ่ง ประชากรจำนวนร้อยละ 22.8 มีธรรมในจิตใจแต่ไม่นับถือศาสนาหรือ SBNR ร้อยละ 21.0 เป็นอเทวนิยมและไม่มีศาสนา และอื่น ๆ อีกร้อยละ 14.8 ที่ยังไม่ได้รับการบันทึกหรือนับถือศาสนาอื่นนอกจากที่ได้กล่าวมา
เชิงอรรถและอ้างอิง.
เชิงอรรถ.
<templatestyles src="Reflist/styles.css" />
แหล่งที่มา.
. Federal Constitutional Law #2-FKZ of 12 July 2006 "On Establishing Within the Russian Federation of a New Federal Subject of the Russian Federation as a Result of the Merger of Kamchatka Oblast and Koryak Autonomous Okrug".).